Fablok

Fablok (anksčiau lenk. Fabryka Lokomotyw w Polsce, vėliau Pierwsza Fabryka Lokomotyw w Polsce S.A. Zakłady w Chrzanowie) – Lenkijos įmonė, riedmenų gamintoja, įsikūrusi Chšanuvo mieste. Gamina šilumvežius, yra „Martech“ įmonių grupės narė. Nuo 1926 m. prie gamyklos veikia MKS Fablok Chrzanów futbolo klubas, žaidžiantis mėgėjų lygose. Istorija Įkurta 1919 m. gegužės 22 d. kaip pirmoji Lenkijos lokomotyvų gamykla, 1920 m. tai įvardijo ir savo pavadinime. Gamino riedmenis ir plačiųjų, ir siauriųjų geležinkelių vėžėms. Iš pradžių gamino Lenkijai, vėliau Bulgarijai, Latvijai, TSRS ir kitoms šalims. Vėliau pradėjo gaminti elektrovežius, automotrises, dyzelinius traukinius. 1939 m. užėjus vokiečiams, tapo „Deutsche Lokomotiv-Vereinigung“ bendrovės dalimi, priklausė „Henschel & Sohn“ koncernui. 1945 m. vėl atiteko Lenkijai. Pokariu gamino produkciją socialistinėms šalims, tarp jų ir Lietuvai (siaurojo geležinkelio lokomotyvai Kp4). 1947 m. pradėjo gaminti šilumvežius, 1963 m. nutraukė garvežių gamybą. Šaltiniai Nuorodos Oficiali svetainė